Rikunarita-ORG/Wikinium huggingface dataset:
# Leukippos z Milétu

Leukippos
**Leukippos z Milétu/z Abdér/z Eley** (\* 5. storočie pred Kr.) bol starogrécky filozof, predstaviteľ atomizmu. Prisvojovali si ho Milét, Abdéra i Elea.

Je autorom diela Veľká sústava sveta, z ktorého sa zachovali fragmenty. Leukippovo učenie nadväzuje na pytagoreizmus a na učenie iónskych filozofov prírody a stavia sa proti eleatskej škole.

Podľa Leukippa najmenšie čiastočky hmoty, ďalej nedeliteľné (atómy), vypĺňajú priestor a dávajú vznik veciam.

## Učenie Leukippa

Nadviazalo na učenie pytagorejcov a učenie milétskej školy a stavalo sa proti učeniu eleatskej školy. Bytie je síce jedno a nezničiteľné, ale úplnú skutočnosť má v nepretržitosti stávania sa. Bytie je celok skutočnosti v procese ustavičnej zmeny, deliteľný do nekonečna a v každej svojej čiastke podrobený absolútnemu zákonu premenlivosti. Takto sa jednota rozbíja na mnohosť a mnohosť má svoj pôvod v jednote bytia a nebytia. Platí Herakleitova zásada vznikania a zanikania, ktorá je podmienkou ďalšieho vznikania.

## Externé odkazy

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
# Technická práca

**Technická práca** je práca konaná pracovnou látkou na hriadeli stroja pracujúceho v otvorenom termodynamickom systéme. Môže ísť napríklad o prácu na výstupnom hriadeli parnej alebo vodnej turbíny. Na rozdiel od objemovej práce, je dôsledkom zmeny tlaku tekutiny prúdiacej strojom resp. vyšetrovaným kontrolným objemom. Patrí medzi procesové veličiny a jej hodnota závisí od cesty akou sa látka dostala z vstupného do výstupného stavu.

Označuje sa symbolom WIKINIUM\_MATH\_PH\_0 , alebo WIKINIUM\_MATH\_PH\_2 a jej základnou jednotkou je Joule (J).

## Špecifická technická práca

V technických aplikáciách pracujúcich v otvorenom systéme je výhodnejšie pracovať so špecifickou technickou prácou vztiahnutou na jeden kilogram pracovnej látky. Na základe prietoku a času je potom možný prepočet na celkovú technickú prácu.

Označuje sa symbolom WIKINIUM\_MATH\_PH\_4 , alebo WIKINIUM\_MATH\_PH\_6 a jej základnou jednotkou je J.kg-1.

### Výpočet

Pre zjednodušený prípad kvázirovnovážneho procesu, prebiehajúceho malou rýchlosťou (aby bolo možné zanedbať zmenu kinetickej energie) so zanedbaním zmien potenciálnej polohovej energie (napríklad prúdenie plynu) platí rovnica:

 WIKINIUM\_MATH\_PH\_8
po postupnom dosadení :

 WIKINIUM\_MATH\_PH\_10
 WIKINIUM\_MATH\_PH\_12
a úpravách dostávame rovnicu:

 WIKINIUM\_MATH\_PH\_14     resp.     WIKINIUM\_MATH\_PH\_16     (J.kg-1)
kde:

* **dq** — diferenciál špecifického tepla (J.kg-1)
* **dh** — diferenciál entalpie (J.kg-1)
* **dwt** — diferenciál špecifickej technickej práce (J.kg-1)
* **du** — diferenciál vnútornej energie (J.kg-1)
* **p** — tlak (Pa)
* **dp** — diferenciál tlaku (Pa)
* **v**— merný objem (m3.kg-1)
* **dv** — diferenciál merného objemu (m3.kg-1)

### Zobrazenie

Zobrazením špecifickej technickej práce pre ľubovoľný proces v p-v diagrame je plocha ohraničená krivkou procesu, zvislou súradnicovou osou (v = 0) a priamkami, ktoré premietajú koncové body krivky na zvislú súradnicú os.

## Technická práca v uzavretom systéme

Aj keď sa s technickou prácou operuje najmä pri aplikáciách s prúdiacou pracovnou látkou, je ju možné identifikovať aj v uzavretých systémoch. Ak je napríklad plyn uzavretý v pevnej nádobe, s miešadlom a nádoba je izolovaná, pri otáčaní miešadla sa plyn zahreje, bez výmeny tepla s okolím. Stúpnutie vnútornej energie plynu teda spôsobila dodaná technická práca.

## Zdroje

* Antal, Š.: *Termodynamika*. 1. vydanie. 1992. Bratislava, SjF STU.

|  |  |
| --- | --- |
|  | Fyzikálny portál |
# Mikrovlnové pozadie

|  |
| --- |
| Kozmológia |
| Vesmír · Veľký tresk · Vek vesmíru · Chronológia vesmíru

---

Skorý vesmír
* Inflácia
* Nukleosyntéza
* GWB
* Neutrínové pozadie
* Kozmické mikrovlnné pozadie

---

Expanzia vesmíru
* Červený posun
* Hubblov zákon
* Rozpínanie vesmíru
* Friedmannove rovnice
* FLRW metrika

---

Vznik štruktúry
* Tvar vesmíru
* Vznik štruktúry
* Reionizácia
* Vznik a vývoj galaxií
* Veľká skupina kvazarov
* Pozorovateľný vesmír
* Vlákna galaxií

---

Budúcnosť vesmíru
* Konečný osud vesmíru
* Budúcnosť expandujúceho vesmíru

---

Komponenty
* Lambda-CDM model
* Temná energia
* Temná hmota

---

História kozmologických teórií
* Časová os kozmologických teórií
* História teórie Veľkého tresku
* Objav kozmického mikrovlnného pozadia

---

Experimenty
* Pozorovacia kozmológia
* 2dF
* SDSS
* COBE
* BOOMERanG
* WMAP
* Planck

---

Vedci
* Galilei
* Kopernik
* Newton
* Einstein
* Hawking
* Friedman
* Lemaître
* Hubble
* Penzias
* Bharadwaj
* Tolman
* Wilson
* Gamow
* Dicke
* Zel'dovich
* Aaronson
* Mather
* Rubin
* Penrose
* Alfvén
* Smoot
* Ehlers
* Ellis
* Sunyaev
* Schmidt
* Suntzeff
* de Sitter
* Guth

---

Sociálny dopad
* Náboženské interpretácie
 |
| z • d • u |

**Mikrovlnové pozadie** (iné názvy: **CMB** (**C**osmic **m**icrowave **b**ackground)**, mikrovlnné pozadie, (kozmické/vesmírne) mikrovlnové/mikrovlnné žiarenie pozadia, mikrovlnové/mikrovlnné žiarenie kozmického/vesmírneho pozadia, rádiové žiarenie kozmického pozadia, reliktové/reliktné (kozmické) žiarenie, zvyškové žiarenie, pozostatkové žiarenie**) je elektromagnetické žiarenie, ktoré prichádza z vesmíru zo všetkých smerov a je pozostatkom z obdobia krátko po veľkom tresku. V tom čase bol vesmír vyplnený hustou a horúcou plazmou, fotóny sa neustále zrážali s voľnými elektrónmi, hmota a žiarenie mali rovnakú teplotu. Vesmír sa ale ochladzoval a po dosiahnutí teploty okolo 3 000 kelvinov sa voľné elektróny spojili s jadrami a vytvorili stabilné atómy vodíka a hélia. Hmota sa tak stala pre žiarenie priehľadná a žiarenie sa ďalej vyvíjalo nezávisle. Dnes je najvýznamnejším zdrojom poznatkov o mladom vesmíre a predmetom intenzívneho výskumu.

V súčasnosti je toto žiarenie tak posunuté k červenej časti spektra, že sa nejaví ako svetlo ale ako mikrovlny.

Podľa teórie štandardného modelu vesmíru sa 379 tisíc rokov po veľkom tresku oddelilo žiarenie od hmoty s počiatočnou teplotu okolo 3 000 kelvinov a dnes by malo mať teplotu 5 až 10 kelvinov. George Gamow, Ralph Alpher a Robert Herman takto predpovedali reliktové žiarenie už v roku 1948.

Reliktové žiarenie objavili v roku 1965 Arno Penzias a Robert Wilson, v roku 1978 za tento objav boli ocenení Nobelovou cenou za fyziku. Reliktové žiarenie v súčasnosti svojimi charakteristikami zodpovedá žiareniu absolútne čierneho telesa s teplotou okolo 2,73 K a najväčšiu intenzitu má pri vlnovej dĺžke 2 – 3 milimetrov. Objav reliktového žiarenia bol silným dôkazom podporujúcim teóriu veľkého tresku.

## Referencie

## Iné projekty

|  |  |
| --- | --- |
|  | Astronomický portál |

Commons* Commons ponúka multimediálne súbory na tému **Mikrovlnové pozadie**
# Abraham Harold Maslow

|  |
| --- |
| Abraham Harold Maslow |
| americký psychológ, psychiater a filozof |
|  |
| Narodenie | 1. apríl 1908 Brooklyn, New York, USA |
| Úmrtie | 8. jún 1970 (62 rokov) Menlo Park, Kalifornia, USA |
| Odkazy |
| Commons |  Abraham Harold Maslow |
|

|  |  |
| --- | --- |
|  |  Biografický portál |

 |

**Abraham Harold Maslow**  (\* 1. apríl 1908, Brooklyn, New York, USA – † 8. jún 1970, Menlo Park, Kalifornia, USA) bol americký psychológ, psychiater a filozof (predchodca new age), zakladateľ humanistickej psychológie. Skúmal hierarchiu ľudských potrieb, motiváciu, sebarealizáciu. Vymyslel známu Maslowovu pyramídu potrieb.

## Iné projekty

WikicitátyCommons* Wikicitáty ponúkajú citáty od alebo o **Abraham Harold Maslow Commons ponúka multimediálne súbory na tému **Abraham Harold Maslow**

## Externé odkazy

FILIT – zdroj, z ktorého pôvodne čerpal tento článok.
# Amatér

**Amatér**, resp. **amatérka** (franc. *amateur* – [amatör], „milovník“; pôv. z lat. *amator* – „milovník“ od *amare* – „milovať“) je osoba, ktorá nejakú činnosť robí zo záujmu vo svojom voľnom čase ako koníček (hobby), teda nie pre peniaze ako zamestnanie (profesionálne). Odtiaľ je tiež pejoratívne označenie osoby, ktorá sa nejakej činnosti venuje bez dostatočných odborných znalostí (kvalifikácie), robí ju nedokonale, diletantsky.

## Oblasti amatérskych činností

* amatérsky šport
* rádioamatérstvo
* amatérska speleológia (na základe toho bola napr. pomenovaná aj Amatérská jeskyně v Moravskom krase)
* ochotnícke divadlo – amatérske divadelníctvo (herectvo atď.)
* amatérska meteorológia
* amatérska astronómia

## Referencie

## Externé odkazy

* *Die neuen Amateure – zur Konjunktur einer Sozialfigur* Archivované 2016-09-10 na Wayback Machine

## Zdroj

*Tento článok je čiastočný alebo úplný preklad článku Amatér na českej Wikipédii.*
# Norwich

O iných významoch výrazu *Norwich* pozri *Norwich (rozlišovacia stránka)*.

|  |
| --- |
| Norwich |
| mesto |
|  |
|

|  |
| --- |
|  Erb  |

 |
| Štát |  Spojené kráľovstvo |
| Krajina | Anglicko |
| Región | East of England |
| Ceremoniálne grófstvo | Norfolk |
|  |
| Súradnice | ﻿ / ﻿ |
|  |
| Rozloha | 52,6 km² (5 260 ha) |
|  |
| Obyvateľstvo | 143 135 (*2019*) |
|  |
| mestské práva | 1094 |
|  |
| Časové pásmo | ZEČ (UTC0) |
|  - letný čas | ZELČ (UTC+1) |
|  |
|

 Poloha mesta v Anglicku
 |
|  Interaktívna mapa mesta
 |
|  |
| **Portály, ktorých súčasťou je táto stránka:**

|  |  |
| --- | --- |
|  |  Geografický portál  Britský portál |

 |
|  |

**Norwich** je mesto v oblasti East Anglia na východe Anglicka a administratívne centrum a sídlo grófstva Norfolk.

Predmestia siahajú aj za hranice mesta a tvoria veľké zaľudnené oblasti na väčšine strán, hlavne Thorpe St. Andrew na východnej strane. Má rozlohu 39,02 km² a v samotnom meste žije 121 600 ľudí, v celej oblasti okolo 367-tisíc obyvateľov. Norwich je štvrté najhustejšie obývané mesto na východnej oblasti s priemernou hustotou zaľudnenia 3179 obyvateľov na štvorcový kilometer.

## Osobnosti mesta

* Juliana z Norwichu (\* okolo 1342 – † po 1416), anglická mystička, prvá známa spisovateľka v anglickom jazyku
* Elizabeth Fry (\* 1780 – † 1845), reformátorka väzenstva
* Margaret Fountaine (\* 1862 – † 1940), lepidopterologička a ilustrátorka viktoriánskej éry
* Harry Stack Sullivan (\* 1892 – † 1949), americký psychiater
* Philip Pullman (\* 1946), spisovateľ
* Paul Nurse (\* 1949), genetik, nositeľ Nobelovej ceny za fyziológiu alebo medicínu
* Cathy Dennis (\* 1969), popová speváčka, textárka, producentka a herečka

## Partnerské mestá

* Koblenz, Nemecko
* Novi Sad, Srbsko
* Rouen, Francúzsko

## Iné projekty

Commons* Commons ponúka multimediálne súbory na tému **Norwich**
# Zoznam prírodných katastrof podľa počtu obetí

Toto je **zoznam prírodných katastrof podľa počtu obetí**, ktoré zomreli na následky pohromy, extrémneho počasia alebo choroby. Väčšina počtov je odhad a často je sporný.

## 10 prírodných pohrôm s najväčším počtom obetí

|  |  |  |  |  |
| --- | --- | --- | --- | --- |
| **Por.č.**  | **Udalosť** | **Miesto** | **Dátum** | **Počet obetí (odhad)** |
| 1. | Povodeň na Žltej rieke (1931) | Žltá rieka, Čína | leto 1931 | 850 000-2 000 000 |
| 2. | Povodeň na Žltej rieke (1887) | Žltá rieka, Čína | september - október 1887 | 900 000-2 000 000 |
|  |
| 3. | Cyklón Bhola | Delta Gangy, Východný Pakistan | 13. november, 1970 | 500 000-1 000 000 |
|  |
| 4. | Zemetrasenie | Východné Stredomorie | 1201 | 1 000 000 |
|  |
| 5. | Povodeň na Žltej rieke (1938) | Žltá rieka, Čína | 9. jún, 1938 | 500 000 - 900 000 |
|  |
| 6. | Zemetrasenie v Šan-si | Šan-si, Čína | 23. január, 1556 | 830 000 |
|  |
| 7. | Zemetrasenie/tsunami v Indickom oceáne | Indický oceán | 26. december 2004 | 225 000-275 000 |
|  |
| 8. | Tropický cyklón | Haiphong, Vietnam | 1881 | 300 000 |
|  |
| 9. | Povodeň | Kaifeng, Che-nan, Čína | 1642 | 300 000 |
|  |
| 10. | Zemetrasenie | Tang-šan, Čína | 28. júl, 1976 | 255 000\* |

**\ Oficiálny vládny počet. Odhadovaný počet obetí bol 655 000.

## Externé odkazy

* Medzinárodná databáza pohrôm Archivované 2006-10-04 na Wayback Machine
* Sily prírody: Najhoršie pohromy
* GEsourceThematic časová os pohrôm Archivované 2006-09-12 na Wayback Machine
* USGS program pre risk zemetrasenia Archivované 2006-09-22 na Wayback Machine
* CRED EM-DAT Archivované 2006-10-04 na Wayback Machine
# Tafonómia

**Tafonómia** je dôležitá samostatná poddisciplína vedného odboru paleontológia, skúmajúca vznik fosílií a ich spôsob zachovania. Snaží sa o pochopenie pochovávacích procesov, ktoré majú význam pre paleobiologické a paleoekologické interpretácie. Slovo tafonómia pochádza z dvoch gréckych slov, a to *taphos*, čo znamená „smrť“ a *nomos*, čo možno preložiť ako „princíp“.

## Stromové živice

Pavúk v jantáre
Stromové živice sú znamenité imerzné médium a dokážu až do detailov zachovať štruktúru zvierat a rastlín. Malé zvieratá môžu byť zaliate jedinou kvapkou stromovej živice, ktorá sa časom premení v jantár. Útvary vzniknuté týmto spôsobom sa nazývajú inklúzie. Väčšinu zvierat zakonzervovaných v jantáre tvorí hmyz a pavúkovce, ale aj červy alebo ulitníky, ojedinele sa medzi nimi dokonca vyskytujú malé plazy. Vedľa zvierat sa v jantáre zachovajú aj časti rastlín, ako sú peľ, semená, listy, časti kôry a výhonkov. Pri zaliatí do stromovej živice ale nikdy nedošlo k vzniku starých fosílií, pretože jantár sa pri diagenézii rozpadne. Napríklad sa nezachoval žiadny jantár z obdobia karbónu. Väčšina jantárových inklúzií pochádza z obdobia treťohôr a kriedy.

## Externé odkazy

* Plant Taphonomy and Taphonomy
* International Plant Taphonomy Meeting

## Zdroj

* *Tento článok je čiastočný alebo úplný preklad článku Fossilisation na nemeckej Wikipédii.*

|  |  |
| --- | --- |
|  | Geovedný portál |
# Ľudská obeť

**Ľudská obeť** je obetovanie človeka bohu vyhasením jeho života.

Obetovanie ľudí sa vyskytovalo už v praveku (bronzová doba), ďalej je známe napríklad u Keltov, Germánov, v starovekom Grécku, v starovekom Ríme, u Feničanov, v Mezoamerike (napr. Aztékovia), v Číne a v mnohých iných kultúrach.

## Iné projekty

Commons* Commons ponúka multimediálne súbory na tému **Ľudská obeť**
# Verejná obchodná spoločnosť

**Verejná obchodná spoločnosť** (skr. *v. o. s.*) je druh osobnej obchodnej spoločnosti. Vzniká združením minimálne dvoch spoločníkov, ktorí ručia za jej záväzky celým svojím majetkom. Riadiť a zastupovať spoločnosť môže každý zo spoločníkov, prípadne sa dohodnú, koho poveria vedením spoločnosti. Podnikajú pod spoločným menom, ktoré musí obsahovať označenie *v. o. s.*; ak obchodným menom je meno spoločníka, pridá sa k menu „a spol“.

Môžu ju založiť fyzické aj právnické osoby. Musia podpísať spoločenskú zmluvu, ktorá obsahuje všetky povinnosti spoločníkov. Ďalej musí obsahovať:

* obchodné meno a sídlo spoločnosti
* mená a bydliská spoločníkov
* predmet podnikania

## Vznik

Spoločnosť vzniká zápisom do obchodného registra. K zápisu sa pripája aj spoločenská zmluva.
Obchodný zákonník neurčuje minimálnu výšku základného imania. Kapitál spoločnosti tvoria vklady jednotlivých spoločníkov, podľa ich veľkosti sa potom delí dosiahnutý zisk, ak sa v spoločenskej zmluve nedohodli inak. Na úhrade straty sa podieľajú tiež rovnakým pomerom. Za záväzky zodpovedajú celým svojím majetkom.

## Zrušenie v. o. s.

* ak je zmluva uzavretá na dobu neurčitú – výpoveďou spoločníkov najneskôr do 6 mesiacov pred uplynutím kalendárneho roka;
* smrťou spoločníka – ak nesmie pokračovať dedič;
* zánikom právnickej osoby, ktorá je spoločníkom;
* ostatné dôvody dohodnuté v spol. zmluve – môže sa zrušiť likvidáciou alebo bez likvidácie. Zaniká dňom výmazu z obchodného registra.
# Patriarchát

O úrad, hodnosť a územie pod právomoc patriarchu pozri *patriarcha (cirkev).*
**Patriarchát** (z lat. pater - otec a gr. *archein - vládnuť*) je stupeň vo vývoji spoločnosti, v ktorom vedúcu úlohu (najmä v hospodárstve a rodoch) hrá muž. Opakom je matriarchát. Patriarchát v Európe nasledoval po zavedení oradla ťahaného dobytkom, ktoré spôsobilo novú fázu prirodzenej deľby práce. V prácach sa viac uplatňoval muž. Na čele rodov stoja starešinovia.

V marxistickej historiografii je to druhá fáza vývoja rodovej spoločnosti, ktorá nahrádza nediferencovanú rodovú spoločnosť (nazývanú matriarchát). Je to tretia etapa vývinu prvotnopospolnej spoločnosti.

## Referencie

## Pozri aj

* androcentrizmus
* matriarchát
* muž
* ochabnutosť
* oradlo
* žena

## Externé odkazy

* FILIT – zdroj, z ktorého pôvodne čerpal tento článok.
# Kresťanský komunizmus

Ako **kresťanskí komunisti** sa označujú prívržencami rovnostárskych politických teórií v duchu komunizmu, ktorí tieto teórie zakladajú na kresťanských ideáloch a tradíciách. Odvolávajú sa napríklad na Ježišovu horskú kázeň a jeho rady rozdať majetok chudobným, prípadne na ideál zdieľanie majetku v ranej cirkvi, ako ho ukazujú Skutky apoštolov. Moderné teórie v duchu kresťanského komunizmu, ako niektoré prúdy teológie oslobodenia, sa snaží spojiť tieto biblické impulzy s marxistickou teóriou. Pozícia kresťanského komunizmu je však odmietaná ako hlavným prúdom marxizmu, ktorý je už od čias Karla Marxa vyhranene ateistický, tak aj rímskokatolíckou cirkvou, ktorá má tradične záporný vzťah ku komunizmu.

## Zdroj

* *Tento článok je čiastočný alebo úplný preklad článku Křesťanský komunismus na českej Wikipédii (číslo revízie nebolo určené).*
# Diktatúra proletariátu

**Diktatúra proletariátu** je štátna moc proletariátu ustanovená po víťazstve socialistickej revolúcie. Je to pojem, ktorý používal sám Marx a významnú úlohu hrá aj v leninizme a stalinizme. Označovala sa ním forma vlády v prechodnom období medzi kapitalizmom a socializmom (v užšom zmysle), počas ktorého robotníci bezprostredne po proletárskej revolúcii násilne potlačujú kapitalistickú triedu a vytvárajú socialistickú ekonomiku. Jedna z foriem diktatúry proletariátu bola tzv. ľudová demokracia.
# François Marie Charles Fourier

|  |
| --- |
| François Marie Charles Fourier |
|
francúzsky utopický socialista |
| Narodenie | 7. apríl 1772 Besançon, Francúzsko |
| Úmrtie | 19. október 1837 (65 rokov) Paríž, Francúzsko |
| Podpis |  |
| Odkazy |
| Commons |  François Marie Charles Fourier |
|

|  |  |
| --- | --- |
|  |  Biografický portál |

 |

**François Marie Charles Fourier** (\* 7. apríl 1772, Besançon, Francúzsko – † 19. október 1837, Paríž) bol francúzsky utopický socialista.

## Životopis

Vychádzal z myšlienok francúzskych materialistov o rozhodujúcom vplyve prostredia a výchovy na formovanie človeka. Ľudské vášne a sklony samy osebe nie sú zlé, chyba nie je v človeku, ale v spoločnosti, v ktorej žije. Preto treba vytvoriť také zriadenie, ktoré by umožňovalo plné uspokojenie ľudských vášní, ich rozvinutie a rozkvet. Základom takejto spoločnosti má byť falanga, ktorej každý člen má okrem iného právo na prácu. Jedným z hlavných princípov existencie faláng je však osobná sloboda, ktorú stavia nad rovnosť. Falanga sa riadi pravidlami, ktoré sa dodržiavajú za všeobecného súhlasu.

Je považovaný za objaviteľa analógie 4 druhov pohybov: materiálneho, organického, animálneho a sociálneho. Tieto druhy pohybov spolu súvisia a ovplyvňujú sa - sú súčasťami jedného univerzálneho pohybu. Dejiny vývoja spoločnosti rozdeľuje na štyri vývojové stupne: divošstvo, barbarstvo, patriarchát a civilizáciu, posledný stupeň sa podľa neho prekrýva s občianskou spoločnosťou. V civilizácii podľa neho vzniká bieda z nadbytku. Tieto úvahy ho vedú ku kritike dobového kapitalizmu a k objaveniu kríz z nadvýroby. Fourier nikdy neodmietal osobné vlastníctvo. Východiskovým systémom je podľa neho poriadok všeobecnej harmónie, spoločnosť však musí predovšetkým uznať a zabezpečiť právo na prácu. Základom jeho novej spoločnosti je projekt tzv. faláng.

Medzi štyri pochybné vedy zaraďuje Fourier filozofiu, morálku, politiku a ekonómiu. Fourier bol jedným z prvých, ktorí formulovali právo na minimálnu životnú úroveň. Jedinec samotný podľa neho neznamená nič. Fourier rozdeľuje ľudskosť do štyroch úrovní. Prvou úrovňou ľudskosti je kompletné ľudské telo skladajúce sa z muža a ženy, druhou úrovňou je kompletná ľudská duša, ktorá sa skladá z 810 rôznych vlastností harmonizovaných vo víre/falange, tretia úroveň ľudskosti pozostáva zo spojenej planéty a jej obyvateľov a poslednou štvrtou úrovňou je solárny systém, vzhluky systémov, galaxie, a vesmír.
patriarcha (cirkev)

## Iné projekty

Commons* Commons ponúka multimediálne súbory na tému **François Marie Charles Fourier**

## Externé odkazy

* FILIT – zdroj, z ktorého pôvodne čerpal tento článok.
# Angela Davisová

|  |
| --- |
| Angela Davisová |
|
americká filozofka, radikálna aktivistka a feministka |
| Narodenie | 26.1.194426. január 1944 (82 rokov) Birmingham, Alabama, USA |
| Odkazy |
| Commons |  Angela Davisová |
|

|  |  |
| --- | --- |
|  |  Biografický portál |

 |

**Angela Yvonne Davisová** (\* 26. január 1944, Birmingham, Alabama, USA) je americká filozofka, radikálna aktivistka a feministka, v 60. a 70. rokoch minulého storočia spojovaná s hnutím Čierni panteri.

Davisová presadzuje rodovú a rasovú rovnosť a je za zrušenie väzení. V súčasnosti pôsobí ako profesorka na University of California v Santa Cruz. Je spoluzakladateľkou organizácie *Critical Resistance*.

Je poprednou osobnosťou, ktorá bojuje za zrušenie trestu smrti v Kalifornii. V šesťdesiatych rokoch 20. storočia stála na čele Komunistickej strany USA.

## Iné projekty

Commons* Commons ponúka multimediálne súbory na tému **Angela Davisová**
# Anarchofeminizmus

|  |
| --- |
| Anarchizmus |
|  |
| Školy anarchizmu |
| Anarchokomunizmus Anarchokolektivizmus Anarchosyndikalizmus Anarchofeminizmus Anarchoindividualizmus Anarchoprimitivizmus Anarchokapitalizmus Ekoanarchizmus Zelený anarchizmus (environmentálny) Kresťanský anarchizmus Infoanarchizmus Anarchopacifizmus Mutualizmus Anarchizmus bez prívlastkov Sociálny anarchizmus |
| Významní myslitelia |
| Max Stirner · William Godwin · Josiah Warren · Lysander Spooner · Johann Most · Pierre Joseph Proudhon · Michail Alexandrovič Bakunin · Henry David Thoreau · Piotr Alexejevič Kropotkin · Errico Malatesta ·  Benjamin Tucker · Emma Goldmanová · Alexander Berkman · Émile Armand · Murray Bookchin · Noam Chomsky ·  John Zerzan · Nestor Ivanovyč Machno |
| Súvisiace články |
| Parížska komúna Kronštadtská vzbura Španielska revolúcia Anarchistické symboly Anarchistický čierny kríž Jurská federácia Squatting |
| z • d • u |

**Anarchofeminizmus** je politická ideológia, spájajúca anarchizmus s feminizmom. Anarchofeministi veria, že zničenie patriarchátu je súčasťou triedneho boja a boja proti štátu. Skoro všetci anarchisti považujú feminizmus za prirodzenú súčasť anarchizmu, keďže sú za absolútnu rovnosť ľudí, bez ohľadu na pohlavie, a patriarchát považujú za prejav nedobrovoľnej hierarchie.

## Pozri aj

* Anarchizmus
* Feminizmus
# Španielska revolúcia

|  |
| --- |
| Anarchizmus |
|  |
| Školy anarchizmu |
| Anarchokomunizmus Anarchokolektivizmus Anarchosyndikalizmus Anarchofeminizmus Anarchoindividualizmus Anarchoprimitivizmus Anarchokapitalizmus Ekoanarchizmus Zelený anarchizmus (environmentálny) Kresťanský anarchizmus Infoanarchizmus Anarchopacifizmus Mutualizmus Anarchizmus bez prívlastkov Sociálny anarchizmus |
| Významní myslitelia |
| Max Stirner · William Godwin · Josiah Warren · Lysander Spooner · Johann Most · Pierre Joseph Proudhon · Michail Alexandrovič Bakunin · Henry David Thoreau · Piotr Alexejevič Kropotkin · Errico Malatesta ·  Benjamin Tucker · Emma Goldmanová · Alexander Berkman · Émile Armand · Murray Bookchin · Noam Chomsky ·  John Zerzan · Nestor Ivanovyč Machno |
| Súvisiace články |
| Parížska komúna Kronštadtská vzbura Španielska revolúcia Anarchistické symboly Anarchistický čierny kríž Jurská federácia Squatting |
| z • d • u |

**Španielska revolúcia** bola anarchistická sociálna revolúcia, ku ktorej došlo v Španielsku počas občianskej vojny. Trvala rôzne od dvoch do troch rokov, a prebiehala hlavne v regiónoch Katalánsko, Aragónsko, Andalúzia, a v niektorých častiach Levante. Hospodárstvo v týchto oblastiach bolo pod kontrolou samotných pracujúcich. Továrne boli riadené robotníckymi výbormi, pôda, a dokonca aj hotely, reštaurácie či kaderníctva boli zkolektivizované a riadené ľúďmi, ktorí tam pracovali. Americký anarchista Sam Dolgoff vyhlásil, že na revolúcii sa podieľalo cez 10 miliónov ľudí.

## Pozri aj

* Anarchizmus

## Zdroj

* *Tento článok je čiastočný alebo úplný preklad článku Spanish Revolution na anglickej Wikipédii (číslo revízie nebolo určené).*